
Apklausos  sąlygų 3 priedas


 
PIRKIMO–PARDAVIMO SUTARTIS 

P R O J E K T A S

2026 m.   _____________  d. Nr. 

	Lietuvos Respublikos švietimo, mokslo ir sporto ministerija (toliau – Pirkėjas), viena šalis, atstovaujama ministerijos kanclerio Tomo Didžiulio, veikiančio pagal Lietuvos Respublikos švietimo, mokslo ir sporto ministro 2026_______________ d. įsakymu Nr. P1_________ „Dėl įgaliojimų suteikimo ministerijos kancleriui Tomui Didžiuliui“ suteiktus įgaliojimus, ir uždaroji akcinė bendrovė _______________________ (toliau – Pardavėjas), kita šalis, atstovaujama ____________________, veikiančio pagal _________________ (toliau kartu – šalys), sudaro šią pirkimo-pardavimo sutartį (toliau – Sutartis).
Sutartis sudaryta vadovaujantis Lietuvos Respublikos viešųjų pirkimų įstatyme nustatytomis procedūromis. Sutarties sudarymo pagrindas – Pardavėjo 2026 m. _______________ d. pasiūlymas ir 2026 m. _______________ d. Mažos vertės viešojo pirkimo pažyma Nr. VP-___.



I. SUTARTIES OBJEKTAS

	1. Pardavėjas įsipareigoja Sutartyje nustatytomis sąlygomis ir tvarka perduoti Pirkėjui nuosavybės teise biuro baldus (toliau – prekė (-s)), o Pirkėjas įsipareigoja priimti Sutarties reikalavimus atitinkančias prekes bei sumokėti už jas Sutartyje nustatytomis sąlygomis ir tvarka. 
	2. Prekių parametrai, kiekiai ir kaina nurodyti prekių techninėje specifikacijoje (Sutarties priedas).

II. SUTARTIES ŠALIŲ ĮSIPAREIGOJIMAI IR TEISĖS

3. Pardavėjas įsipareigoja:
   3.1. Sutartyje nustatyta tvarka ir sąlygomis pristatyti, sumontuoti ir pagal Pirkėjo pateiktą planą sustatyti Sutarties reikalavimus atitinkančias prekes ne vėliau kaip per 8 (aštuonias) savaites nuo Sutarties pasirašymo ir įregistravimo dienos, adresu A.Volano g. 2, Vilniuje; 
3.2. iš anksto su Pirkėjo atstovu suderinti prekių pristatymo laiką;  
3.3. tinkamai ir faktiškai pristatęs kokybiškas prekes, atitinkančias Sutarties reikalavimus, pateikti Pirkėjui pasirašyti prekių perdavimo–priėmimo aktą ir PVM sąskaitą faktūrą. PVM sąskaita faktūra turi būti teikiama tik elektroniniu būdu per SABIS sistemą;
3.4. nedelsiant informuoti Pirkėją, jei laiku negali pristatyti prekių;
3.5. suteikti prekėms ne trumpesnę nei 5 (penkių) metų garantiją, ir savo sąskaita bei jėgomis pakeisti visas sulūžusias dalis ir mechanizmus;
3.6. kilus ginčui tarp šalių dėti visas pastangas, kad ginčas būtų išspręstas taikiai per protingą terminą.
4. Pirkėjas įsipareigoja:
4.1. priimti Pardavėjo tinkamai ir faktiškai pristatytas ir sumontuotas Sutartyje nurodytas prekes bei pasirašyti priimtų prekių perdavimo–priėmimo aktą;
4.2. sumokėti už Sutarties reikalavimus atitinkančias prekes, Sutartyje nustatyta tvarka ir sąlygomis;
4.3. kilus ginčui, siekti, kad ginčas būtų išspręstas taikiai per protingą terminą.
5. Pardavėjo teisės:
5.1. reikalauti, kad Pirkėjas priimtų Sutarties reikalavimus atitinkančias kokybiškas prekes, arba atsisakyti vykdyti Sutartį, jei Pirkėjas, pažeisdamas savo įsipareigojimus, nepriima ar atsisako priimti kokybiškas prekes;
5.2. reikalauti iš Pirkėjo sumokėti už Sutarties reikalavimus atitinkančias prekes Sutartyje nurodyta tvarka, sąlygomis ir terminais.
6. Pirkėjo teisės:
6.1. nemokėti už tinkamai ir faktiškai pristatytas prekes, jeigu perdavimo–priėmimo akte ir (ar) PVM sąskaitoje faktūroje nurodyta neteisinga suma ir (ar) faktiškai pristatytų prekių kiekis, kol su Pardavėju nebus išsiaiškinta ir atitinkamai pakoreguotas perdavimo–priėmimo aktas ir (ar) PVM sąskaita faktūra;
6.2. reikalauti nemokamai pakeisti nekokybiškas prekes naujomis arba pašalinti prekių trūkumus, arba pristatyti trūkstamas prekes per laikotarpį nurodytą 3.1 papunktyje.
7. Sutarties šalys įsipareigoja, kad su Sutarties vykdymu susiję dokumentai, t. y. pagal Sutartį teikiami užsakymai, susirašinėjimas, perdavimo ir priėmimo aktai, sąskaitos faktūros ir pan., pateikiami elektronine forma – tiesiogiai suformuoti elektroninėmis priemonėmis ar skaitmeninės originalo kopijos. Išimtiniais atvejais su Sutarties vykdymu susiję dokumentai gali būti pateikiami popieriniu formatu. Tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, nustatytus aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl  aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo”. 


III. SUTARTIES KAINA IR ATSISKAITYMO TVARKA

	8. Sutarties kaina yra ______ Eur (____________________________ eurų __ ct), įskaitant pridėtinės vertės mokestį (toliau – PVM).
	9. Į Sutarties kainą įskaitomi visi mokesčiai, rinkliavos, prekių pristatymo, surinkimo, paruošimo naudoti, iš to susidariusių šiukšlių išvežimo ir kitos išlaidos, susijusios su tinkamu Sutarties vykdymu.
	10. Sutarties kaina negali būti keičiama visą Sutarties galiojimo laiką, išskyrus atvejus, numatytus Sutartyje. 
	11. Tinkamai ir faktiškai pristatytų prekių perdavimas ir priėmimas įforminamas prekių perdavimo–priėmimo aktu, kuris turi būti pasirašytas abiejų šalių, atlikus prekių kiekio ir kokybės patikrinimą, ir tik dėl tokių prekių, kurios atitinka Sutartyje nustatytus reikalavimus. 
12. Už tinkamai ir faktiškai pristatytas prekes Pirkėjas atsiskaito su Pardavėju nedelsiant, bet ne vėliau kaip per 30 (trisdešimt) kalendorinių dienų nuo tinkamai išrašytos ir per SABIS sistemą pateiktos PVM sąskaitos faktūros gavimo dienos, pervedant lėšas į Pardavėjo sąskaitą, nurodytą Sutarties rekvizituose.
13. Sutarties kaina Sutarties galiojimo laikotarpiu turi būti perskaičiuojama (didinama ar mažinama) atitinkamai pasikeitus Lietuvos Respublikos teisės aktuose nustatytam PVM tarifui. Tokiu atveju Sutarties kaina keičiama rašytiniu Sutarties šalių susitarimu ir tik ta dalimi, kurią joje sudaro PVM. Toks Sutarties kainos pakeitimas įsigalioja nuo rašytinio susitarimo tarp Sutarties šalių pasirašymo dienos. Pasikeitus Lietuvos Respublikos teisės aktuose nustatytam PVM tarifui, kuris turi įtakos Sutarties kainai, Sutarties kainos keitimą turi inicijuoti viena iš šalių;
14. Pirkėjas Pardavėjui už prekes avansu nemoka.

IV. ŠALIŲ ATSAKOMYBĖ

	15. Už įsipareigojimų, prisiimtų Sutartimi, nevykdymą arba netinkamą vykdymą šalys atsako įstatymų nustatyta tvarka.
	16. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.
	17. Nei viena iš šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (force majeure). Tokiu atveju šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita šalis negauna per protingą laiką po to, kai Sutarties neįvykdžiusi šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji šalis privalo atlyginti kitai šaliai dėl negauto pranešimo susidariusius nuostolius.
	18. Pasibaigus nenugalimą jėgą lemiančioms aplinkybėms, šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos šalis nevykdo savo sutartinių įsipareigojimų daugiau kaip 30 (trisdešimt) dienų, kita šalis turi teisę nedelsdama nutraukti Sutartį, pranešdama kitai šaliai apie tai raštu.
	19. Už laiku nepristatytas prekes ir neatliktus montavimo darbus Pardavėjui numatoma fiksuota 200 Eur (dviejų šimtų eurų) bauda už įsipareigojimų pagal sutartį nevykdymą.
	20. Jei Pardavėjas nevykdo savo sutartinių įsipareigojimų Sutartyje numatytais terminais, Pirkėjas turi teisę neribodamas kitų savo teisių gynimo būdų pradėti skaičiuoti 0,05 procento, nuo nepristatytų prekių kainos, dydžio delspinigius, už kiekvieną uždelstą dieną.
	21. Pardavėjui nepristačius viso Sutartyje numatyto prekių kiekio, Pirkėjas moka tik už faktiškai pristatytas, sumontuotas ir prekių perdavimo-priėmimo aktu priimtas prekes. Už nepristatytas prekes neatsiskaitoma. Ši nuostata nepanaikina Pirkėjo teisės taikyti Sutartyje numatytas netesybas ar kitus teisių gynimo būdus. 

V. SUTARTIES GALIOJIMO TERMINAS IR NUTRAUKIMAS, PAKEITIMAS

22. Sutartis įsigalioja, kai ją pasirašo abi šalys, ir galioja iki visiško sutartinių įsipareigojimų įvykdymo.
23. Jeigu viena iš Sutarties šalių nevykdo arba netinkamai vykdo sutartinius įsipareigojimus ir tai yra esminis Sutarties pažeidimas, kita šalis gali vienašališkai nutraukti Sutartį, raštu įspėjus kitą šalį prieš 5 (penkias) darbo dienas. 
24. Pirkėjas turi teisę vienašališkai nutraukti Sutartį apie tai raštu informavęs Pardavėją. Šiuo atveju Pirkėjas privalo sumokėti Pardavėjui kainos dalį, proporcingą perduotoms ir Pirkėjo priimtoms prekėms. Pardavėjas turi teisę vienašališkai nutraukti Sutartį tik dėl svarbių priežasčių, apie tai raštu pranešęs Pirkėjui prieš 10 (dešimt) darbo dienų. Šiuo atveju Pardavėjas privalo visiškai atlyginti Pirkėjo patirtus nuostolius jeigu tokių būtų.
25. Sutartis bet kada gali būti nutraukiama rašytiniu šalių susitarimu bei teisės aktuose numatytais pagrindais.
26. Sutarties sąlygos Sutarties galiojimo laikotarpiu nekeičiamos, išskyrus Lietuvos Respublikos viešųjų pirkimų įstatyme numatytus atvejus. Visi Sutarties pakeitimai yra neatsiejama šios Sutarties dalis ir galioja, jei jie padaryti rašytiniu Sutarties šalių susitarimu. 

VI. KITOS SUTARTIES SĄLYGOS

	27. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.
	28. Visi ginčai, kylantys iš Sutarties, sprendžiami gera valia ir bendru Sutarties šalių sutarimu. Nepavykus ginčo išspręsti derybomis, ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties šalių pateikė prašymą raštu kitai šaliai su siūlymu pradėti derybas.
	29. Sutarčiai aiškinti bei ginčams spręsti taikoma Lietuvos Respublikos teisė.
	30. Prekių techninė specifikacija (Sutarties priedas) yra neatsiejama Sutarties dalis (pridedama).
31. Sutartis sudaryta ir patvirtinta abiejų šalių kvalifikuotais elektroniniais parašais.

Šalių adresai ir rekvizitai
Pirkėjas
Valstybės biudžetinė įstaiga Lietuvos Respublikos švietimo, mokslo ir sporto ministerija, įregistruota Juridinių asmenų registre, kodas 188603091, A. Volano g. 2, LT-01124 Vilnius, tel. +370 5 219 12 25, el. paštas smmin@smsm.lt, atsisk. sąsk. Nr. LT43 4040 0636 1000 2196, Lietuvos Respublikos finansų ministerija, finansų įstaigos kodas 40400, SWIFT BIC kodas: MFRLLT22, adresas: Lukiškių g. 2, 01512 Vilnius.

